CELEX: 32005D0514
Language: el
Date: 2005-07-13 00:00:00
Title: 2005/514/EK: Απόφαση της Επιτροπής, της 13ης Ιουλίου 2005, για την τροποποίηση της απόφασης 96/609/ΕΚ για τον καθορισμό των ειδικών όρων εισαγωγής των προϊόντων της αλιείας και της υδατοκαλλιέργειας καταγωγής Ακτής Ελεφαντοστού, όσον αφορά την αρμόδια αρχή και το υπόδειγμα υγειονομικού πιστοποιητικού [κοινοποιηθείσα υπό τον αριθμό Ε(2005) 2584]   (Κείμενο που παρουσιάζει ενδιαφέρον για τον ΕΟΧ)

19.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 187/25
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 13ης Ιουλίου 2005
   για την τροποποίηση της απόφασης 96/609/ΕΚ για τον καθορισμό των ειδικών όρων εισαγωγής των προϊόντων της αλιείας και της υδατοκαλλιέργειας καταγωγής Ακτής Ελεφαντοστού, όσον αφορά την αρμόδια αρχή και το υπόδειγμα υγειονομικού πιστοποιητικού
   [κοινοποιηθείσα υπό τον αριθμό Ε(2005) 2584]
   (Κείμενο που παρουσιάζει ενδιαφέρον για τον ΕΟΧ)
   (2005/514/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/493/ΕΟΚ του Συμβουλίου, της 22ας Ιουλίου 1991, για τον καθορισμό των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (1), και ιδίως το άρθρο 11 παράγραφος 1,
   Εκτιμώντας τα ακόλουθα:
   
               (1)
            
            
               Στην απόφαση 96/609/ΕΚ της Επιτροπής (2), το «Ministère de l'Agriculture et des Ressources animales — Direction Générale des Ressources animales (MARA-DGRA)» αναγνωρίζεται ως η αρμόδια αρχή στην Ακτή Ελεφαντοστού για τον έλεγχο και πιστοποίηση της συμμόρφωσης προϊόντων υγείας και υδατοκαλλιέργειας προς την οδηγία 91/493/ΕΟΚ.
            
         
               (2)
            
            
               Κατόπιν μιας αναδιάρθρωσης των διοικητικών υπηρεσιών της Ακτής Ελεφαντοστού η αρμόδια αρχή άλλαξε και έγινε «Ministère de la Production Animale et des Ressources Halieutiques — Direction des Services Vétérinaires et de la Qualité (MIPARH-DSVQ)».
            
         
               (3)
            
            
               Η νέα αυτή αρχή είναι σε θέση να επαληθεύει αποτελεσματικά την εφαρμογή των κανόνων που ισχύουν.
            
         
               (4)
            
            
               Το MIPARH-DSVQ παρέσχε επίσημες διαβεβαιώσεις σχετικά με τη συμμόρφωση προς τα πρότυπα υγειονομικών ελέγχων και της εποπτείας των προϊόντων αλιείας και υδατοκαλλιέργειας όπως καθορίζονται στην οδηγία 91/493/ΕΟΚ καθώς και σχετικά με την τήρηση απαιτήσεων υγιεινής ισοδύναμων προς εκείνες που καθορίζονται στην εν λόγω οδηγία.
            
         
               (5)
            
            
               Η απόφαση 96/609/ΕΚ θα πρέπει, ως εκ τούτου, να τροποποιηθεί αναλόγως.
            
         
               (6)
            
            
               Ενδείκνυται η οδηγία αυτή να εφαρμοστεί εντός 45 ημερών από την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης, προβλέποντας κατ’ αυτόν τον τρόπο την αναγκαία μεταβατική περίοδο.
            
         
               (7)
            
            
               Τα μέτρα που ορίζονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 96/609/ΕΚ τροποποιείται ως εξής:
   
               1)
            
            
               Το άρθρο 1 αντικαθίσταται από το ακόλουθο κείμενο:
               «Άρθρο 1
               Το “Ministère de la Production Animale et des Ressources Halieutiques — Direction des Services Vétérinaires et de la Qualité (MIPARH-DSVQ)” θα είναι η αρμόδια αρχή στην Ακτή του Ελεφαντοστού για τον έλεγχο και πιστοποίηση συμμόρφωσης των προϊόντων αλιείας και υδατοκαλλιέργειας προς τις απαιτήσεις της οδηγίας 91/493/ΕΟΚ.»
            
         
               2)
            
            
               Το άρθρο 2 αντικαθίσταται από το ακόλουθο κείμενο:
               «Άρθρο 2
               Τα αλιευτικά προϊόντα και προϊόντα υδατοκαλλιέργειας τα προερχόμενα από την Ακτή του Ελεφαντοστού θα πρέπει να πληρούν τις ακόλουθες προϋποθέσεις:
               
                           1)
                        
                        
                           κάθε αποστολή θα πρέπει να συνοδεύεται από πρωτότυπο υγειονομικό πιστοποιητικό, αριθμημένο, δεόντως συμπληρωμένο, με ημερομηνία και υπογραφή, το οποίο πρέπει να αποτελείται από ένα μόνο φύλλο, σύμφωνα με το υπόδειγμα του παραρτήματος Α της παρούσας απόφασης·
                        
                     
                           2)
                        
                        
                           τα προϊόντα πρέπει να προέρχονται από εγκεκριμένες εγκαταστάσεις, πλοία-εργοστάσια, ψυκτικές αποθήκες ή καταχωρισμένα πλοία-ψυγεία που εμφαίνονται στο συνημμένο παράρτημα Β της παρούσας απόφασης·
                        
                     
                           3)
                        
                        
                           με εξαίρεση την περίπτωση των χύδην κατεψυγμένων αλιευτικών προϊόντων που προορίζονται για την παρασκευή διατηρημένων τροφίμων, όλες οι συσκευασίες πρέπει να φέρουν με ανεξίτηλα στοιχεία τη λέξη “ΑΚΤΗ ΤΟΥ ΕΛΕΦΑΝΤΟΣΤΟΥ”, καθώς και τον αριθμό έγκρισης/καταχώρισης της εγκατάστασης, του πλοίου-εργοστασίου, της ψυκτικής αποθήκης ή του πλοίου-ψυγείου προέλευσης.»
                        
                     
         
               3)
            
            
               Στο άρθρο 3, η παράγραφος 2 αντικαθίσταται από το ακόλουθο κείμενο:
               «2.   Το πιστοποιητικό πρέπει να φέρει το όνομα, την ιδιότητα και την υπογραφή του εκπροσώπου του MIPARH-DSVQ καθώς και την επίσημη σφραγίδα του σε διαφορετικό χρώμα από τις άλλες ενδείξεις του πιστοποιητικού.»
            
         
               4)
            
            
               Το παράρτημα Α αντικαθίσταται από το παράρτημα της παρούσας απόφασης.
            
         Άρθρο 2
   Η παρούσα απόφαση εφαρμόζεται από τις 2 Σεπτεμβρίου 2005.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 13 Ιουλίου 2005.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 268 της 24.9.1991, σ. 15· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
   
      (2)  ΕΕ L 269 της 22.10.1996, σ. 37.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ A
            ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ
            για τα προϊόντα αλιείας από την Ακτή Ελεφαντοστού τα οποία προορίζονται για εξαγωγή στην Ευρωπαϊκή Κοινότητα, εκτός των δίθυρων μαλακίων, των εχινοδέρμων, των χιτωνοφόρων και των θαλάσσιων γαστεροπόδων υπό οποιαδήποτε μορφή